РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 29

от заседание на комисия „Управление на собствеността”
към Пленума на Висшия съдебен съвет, проведено на 18.09.2019 г.

Днес, 18.09.2019 г., сряда, от 10,00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:   Евгени Диков
                                                                  ЧЛЕНОВЕ:  Олга Керелска 
Стефан Гроздев
Пламена Цветанова
Огнян Дамянов
Боян Новански 

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“, инж. Стоянка Георгиева – главен експерт в отдел „Инвестиции и строителство“, инж. Надежда Стоянова - главен експерт в отдел „Инвестиции и строителство“, Лидия Кирилова – главен експерт в отдел „Управление на собствеността“, Надежда Петрова - старши експерт - икономист в отдел „Управление на собствеността“, Надя Горгорова - младши експерт в отдел „Управление на собствеността и Красимира Василева - началник отдел „Правно обслужване и нормативна дейност“, дирекция „Правна“ в АВСС.

-	Съвместно заседание с Комисия „Бюджет и финанси“ към Пленума на Висшия съдебен съвет от 10,00 часа в зала 312:

1.ОТНОСНО: Обсъждане на проект на „Правила за планирането, организацията за предоставяне на средства и извършването на текущ ремонт на сградния фонд на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

След проведено обсъждане на съвместно заседание на Комисия „Бюджет и финанси” и Комисия „Управление на собствеността“ на Висшия съдебен съвет е прието решение по протокол № 2/18.09.2019 г., т. 1.

-	Инвестиции и строителство /заседанието продължава в зала 512/:

2. ОТНОСНО: Писмо от административния ръководител на Окръжен съд гр. Пазарджик с вх. № ВСС-3972/19.06.2019 г. във връзка с преструктуриране на прекратена обществена поръчка с предмет: „Проектиране и изпълнение на строителни работи по отоплителна система и достъпна среда на сградата на Окръжен съд – Пазарджик“.
Приложение: Доклад от инж. Надежда Стоянова – главен експерт в отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА доклада от инж. Надежда Стоянова – главен експерт в отдел „Инвестиции и строителство“, дирекция „УССВ“ в АВСС.
2.2. ОДОБРЯВА промяна на инвестиционното намерение в утвърдената Инвестиционна програма за 2019 г. в рамките на бюджетните средства, както следва:
– Отпада обект инженеринг: „Проектиране и изпълнение на строителни работи по отоплителна система и достъпна среда на сградата на Окръжен съд, гр. Пазарджик“ с прогнозна сметна стойност 320 000,00 лв. с включен ДДС;
– Включва обект: „Изготвяне на инвестиционен проект в техническа и работна фаза на отоплителната инсталация и изграждане на достъпна среда за хора в неравностойно положение в сграда недвижима културна ценност – Съдебна палата, гр. Пазарджик“, с прогнозна сметна стойност 24 313,00 лв. без ДДС или 29 176,00 лв. с ДДС, с годишна задача за 2019 г. – 29 176,00 лв. с ДДС;
– Включва обект: „Строителни работи по отоплителната инсталация и изграждане на достъпна среда за хора в неравностойно положение в сграда недвижима културна ценност – Съдебна палата, гр. Пазарджик“, с прогнозна сметна стойност 242 354,00 лв. без ДДС или 290 824,00 лв. с ДДС, като обекта да бъде заложен за изпълнение през 2020 г. със сметна стойност, съгласно изготвения инвестиционен проект в част КСС.
2.3. ПРОМЯНАТА по т. 2.2 да бъде отразена при актуализация на Инвестиционната програма на ВСС за 2019 г.
2.4. ИЗПРАЩА решението по т. 2 от настоящия протокол на Комисия „Бюджет и финанси“, за сведение.

-	Управление на собствеността:

3. ОТНОСНО: Проект на решение за упълномощаване на представляващия Висшия съдебен съвет да подпише анекс за продължаване срока на Договор № ВСС-489/13.01.2017 г., сключен между ЕТ „Васил Григоров“ и Висш съдебен съвет, с 3 /три/ месеца, считано от 01.10.2019 г.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРЕДЛАГА на Пленума на Висшия съдебен съвет да приеме следното решение:
1. УПЪЛНОМОЩАВА представляващия Висшия съдебен съвет да подпише анекс към договор с рег. № ВСС-489/13.01.2017 г., сключен между ВСС и ЕТ „Васил Григоров“ за наем на недвижим имот, представляващ целият трети етаж с полезна площ от 329,83 кв.м. санитарен възел на трети етаж с обща площ 29,76 кв.м., 6 бр. стаи на втори етаж с полезна площ 86,41 кв.м. и част от сутерен с площ 24,23 кв.м., ведно с ползваните общи части с площ 246,24 кв.м. от масивна триетажна сграда със застроена площ 587 кв.м. с площ по скица 607 кв.м. с кад. № 02508.55.57.1 и от сутерен с кад. № 02508.55.57.1.4 по кадастралната карта на гр. Балчик, област Добрич, с административен адрес: ул. „Стара планина“ № 2, за продължаване срока на договора с 3 /три/ месеца, считано от 01.10.2019 г.
Останалите клаузи по договор рег. № ВСС-489/13.01.2017 г. запазват действието си.

3.2. ВНАСЯ предложението като редовна точка в следващото редовно заседание на Пленума на Висшия съдебен съвет.

4. ОТНОСНО: Проект на решение за изменение на решение на Пленума на Висшия съдебен съвет за възлагане правото на стопанисване на съдебните сгради от административните ръководители на органите на съдебната власт в Апелативен район – Бургас.
Приложение: Доклад от Анжела Цветанова – старши експерт – юрисконсулт в отдел   „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА доклада на Анжела Цветанова – старши експерт – юрисконсулт в отдел „Управление на собствеността“, дирекция „Управление на собствеността на съдебната власт”.

4.2. ПРЕДЛАГА на Пленума на Висшия съдебен съвет да приеме следното решение:

1. ВЪЗЛАГА на дирекция „Бюджет и финанси“ на основание чл. 12, ал. 2 от Правилника за прилагане на Закона за държавната собственост да предприеме съответните действия по завеждане в баланса на ВСС на недвижим имот – частна държавна собственост, находящ се в гр. Ямбол, ул. „Бяло море“ № 1, предаден на ВСС с приемо-предавателен протокол от 26.08.2019 г.

2. ИЗМЕНЯ решението си в Раздел III „Област Ямбол“ по т. 24 от протокол № 43/24.11.2016 г., изменено с решение по протокол № 9/09.03.2017 г., т. 34, изменено с решение по протокол № 27/01.11.2018 г., т. 67.3. на ПВСС, с което е възложено стопанисването на предоставените за управление на Пленума на Висшия съдебен съвет, недвижими имоти – публична/частна държавна собственост в Апелативен район – Бургас, като създава нова точка:
„6. На административния ръководител на Окръжна прокуратура – гр. Ямбол недвижимия имот, намиращ се в гр. Ямбол, ул. „Бяло море“ № 1“.
3. За решението по т. 2 да се уведоми главния прокурор на Република България и административния ръководител на Окръжна прокуратура - Ямбол.

4.3. ВНАСЯ предложението като редовна точка в следващото редовно заседание на Пленума на Висшия съдебен съвет.

-	Разни

5. ОТНОСНО: Писмо от административния ръководител на Районен съд - Пещера с вх. № ВСС-9988/12.08.2019 г. във връзка с актуализация на утвърдените с Решение на Пленума на ВСС, протокол № 4/21.02.2019 г., финансови средства по § 51-00 „Основен ремонт на ДМА“ на органите на съдебната власт за 2019 г.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРИЕМА доклада от инж. Надежда Стоянова – главен експерт в отдел „Инвестиции и строителство“, дирекция „УССВ“ в АВСС.
5.2. ПРИЕМА за целесъобразно и необходимо увеличаване на прогнозната сметна стойност на обект „Основен ремонт и реконструкция на Съдебната палата на гр. Пещера“ с допълнителни средства в размер на 546 786,00 лева. Сметната стойност се променя от 241 000,00 лева на 787 786,00 лева, а годишната задача за 2019 г. остава в размер на 72 000 лева.
5.3. ВЪЗЛАГА на отдел „Инвестиции и строителство“, дирекция „Управление на собствеността на съдебната власт“ да отрази промяната по т. 5.2 при следваща актуализация на поименното разпределение на разходите по §51-00 „Основен ремонт на ДМА“.
5.4. ИЗПРАЩА решението от настоящия протокол на Комисия „Бюджет и финанси“, за сведение.

6. ОТНОСНО: Изпълнение на решение на ПВСС по протокол № 19/25.07.2019 г., т. 13.2.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. Предлага на Пленума на Висшия съдебен съвет да вземе следното решение:

ПРИЕМА доклада на Евгени Диков – член на ВСС и председател на Комисия „Управление на собствеността“, в изпълнение на решение по т. 13.2 от Протокол №19/25.07.2019 г. на Пленума на ВСС, за взетите от Комисия „Управление на собствеността“ решения в периода от 30.07.2019 г. до 11.09.2019 г. включително. 

6.2. ВНАСЯ предложението като редовна точка в следващото редовно заседание на Пленума на Висшия съдебен съвет.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/ ЕВГЕНИ ДИКОВ